kritiken hemeroteka » “Errua eta maitasuna” edo txitxarroen harrapaketaz\nErrua eta maitasuna / Markos Zapiain / Elkar, 2002\n“Errua eta maitasuna” edo txitxarroen harrapaketaz Txema Garcia-Viana / Ostiela!, 2003-09\nGezur borobila esango nuke Markos Zapiain sekula ez dudala ikusi esango banu. Gezurra, haren pertsonaren eta, batik bat, haren nortasunaren berri ez dudala aitortuko banizue, era horretan, liburuaren gainean egin nezakeen edozein iruzkin, inpartzialtasunik handienaz zipriztindurik dagoela sinetsarazi nahian edo. Gezurra izango litzateke, halaber, “Errua eta Maitasuna” izeneko liburuaz egingo dudan kritika, aldez aurretik, eta berarekin aurrez aurre egindako aholku eskearen ondorio zuzena ez, baina neure inspirazio etengabearen fruitu soila izan dela iradokiko banu.\nBi aldiz egon bainaiz Markosekin hizketan, bi aldiz berarekin tratuan!\nEstreinako aldian, tren zahar baten barnean topo egin genuen. Ez dakit zer demontre egiten nuen nik toki hartan, ezta Markosek inorako txartelik ote zuen edo kasualitatez (neu bezala, antza) suertatu zen ni nengoen tren-departamentuan, helmuga jakinik gabeko bidaian, alegia. Nik nekien gauza bakarra zen film zahar batean bezala, nire inguruko gauzak oro zuri-beltzean zirela. Bestalde, hutsala litzateke adieraztea nola ekin genion mintzatzeari, nahita bilatutako elkarrizketa izan zen ala berez sortutakoa, haren pipak botatzen zuen kearen karietara lerratu ote zen lehen hitza ala, besterik gabe, hizketa ustez sakon batean murgildu ginen bat-batean. Kontua da, korroskada baten aitzakian izan, edo gure adimenek beren kasa fortunarazitako elkarrenganako enkontru bat izan, ondorioa argi asko dagoela: hizketan hasi ginen.\nTrantze ederrean jarriko nindukezue galdetuz gero zenbatgarren geltokian luzatu zidan liburua; zeren eta horri itxurazko erantzuera bat ematekotan, hasierako erreferentziaren bat izan beharko nuke, hala nola, zenbat geltoki paseak neuzkan ordurako, edo, besterik ezean, noiztik nengoen tren hartan… Azken finean, eta bistakoa denez, gogoan ez ditudan datuak. Baina aski da zehaztugabetasunez! Jaulki dezagun behingoz tren-geltoki baten izena jendea nazkatu aitzin: Holcomb, Kansas mendebaldean. Paisaia bat: leihotik, goiztiri nagi batek zeruaren grisa gozatu egiten du, unean baino unean urdinduz. Hortaz, Markos eta biok buruz buru. Haren liburua nire aldizkaria pornoaren truke. Une batez zalantzan nago. Markosek zintzo itxura du; gainera tratuak, itxura batera, zuzena dirudi. Baina, bestalde, aldizkariko neskak arras ikusiak izanagatik ere, haienganako sentimenduek —jelosia, oroz gain— dudarazi egiten naute. Azkenean, amore ematen dut.\nLiburua antsiaz atxikitzen dut. Bertan, jende famatu eta entzutetsu askoren lanak aipatzen dira. Batzuk ezagun egiten zaizkit, baten batzuk, berriz, behin ere aditu gabeak nituen; hala ere hori ez da harrigarria inondik inora ere, zeren eta ni gizon trauskil eta ezjakin samarra bainaiz. Hortaz, Choderlos de Laclos, Raymond Queneau, Ibon Uribarri, J.E Urrutia Capeau, Ludwig Wittgenstein edo Stefan Zweig-en berri izan nuen lehendabizikoz. Beste batzuk —etxekoak zein kanpokoak— ezagunak nituen, eta haietariko batzuen libururen bat irakurrita ere bai. Nahiz eta ez gogoratu non, norekin edo zein egoeratan zehazki.\nLiburuan atentzio ematen didan lehen gauza: liburuen gainean Markosek egiten duen azterketa sakona. Eta sakona diot, testuari berari beste ikuspegi bat itxuratzeraino. Sekula ez dut pentsatu liburu baten kritika irakurtzean zinez goza daitekeenik; baina hau posible da, soilik, baldin eta egindako iruzkina ohiko kritika hotz, latz, hitsari gailentzen zaionean. Beti(dani)ko mugak hausten jakin beharra dago, hona Markosen errekurtso- armetariko bat ondo agerian.\nBigarren ondorioa atera nuenerako, eguzkia mendi-hegien aurka lehia gogorrean ari zen nola edo hala buztandu beharrez. Belazeak errainuen pean berdetzenago ari ziren, baina nik banekien azpian, David Linch-en filmean bezala, milaka eta milaka zomorro zeudela, dena jan, irentsi eta txikitu beharrean; ziur naiz belarria lurrean paratuz gero, beren barailen harrabotsa entzun nezakeela. Bazirudien Markos ondo pasatzen ari zela nire aldizkariarekin, ni, aldiz, esnemamitan nengoen bere liburuarekin. Baina natorren harira. Markos Zapiain filosofoa dugu, eta agerikoa denez, hori berezkoa du. Are gehiago, filosofiak bizi du Markos eta hori, noski, liburuen komentarioei ematen dien trataeran antzematen da garbiro. Hona iritsitakoan, komeniko litzateke hainbat aurreiritzi ezabatzea, erran nahi baita, filosofia ez dela gaitz bat izan behar, edo filosofoak, derrigor, jende arrunt astuna, edo filosofiak ez du zertan usteldu literatura. Ni neu, kasu, zenbait urtetan kartera-lapurra eta piromano amorratua izandakoa naiz, eta horrek ez dio, haatik, era ezkorrean bederen eragin nire idazkiei. Horrenbestez, filosofiaren grina, gutxienez, bi alderditan nabari zaio nagusiki, hots, iruzkina bera egiterakoan zein iruzkingaia (bai testua bai egilea) aukeratzerakoan. Markosek ez dio edozein libururi kritika egingo, eta nago, horretarako berak ipintzen duen baldintza nabarmenegia dela: liburuak gozarazi eta asebete egin behar du aurrenik.\nMarkosi galderak egiteko tenorea iritsia zen. Ea ez ote zuen pentsatzen, kasu, egileren batek (agian) ez zuela ezagutuko bere lana egindako iruzkin-ispilu sakon hartan. Zeren gerta bailiteke, testu jakin bat hain aberastua eta emendatua ateratzea non, egileak berak, ez jakitea halako sakontasunez idatzia zuenik!\nTamalez, ez nuen horretarako astirik izan.\nGu (gatibu?) geunden zuri-beltzeko tren-film zahar hartan, bat-batean, zalaparta latza hasi baitzen aldameneko departamentuan. Dena oso azkar gertatu zen, eta orain gogoan printza baten antzera irudikatzen zait gogoratu nahi dudan bakoitzean. Laburbil dezagun gertatutakoa: eztabaida gogorra, emakume eta gizon baten artekoa, emakumea bere onetik irtenda, jatorri ezezaguneko zenbait hots bortitz, ate baten danbatekoa eta jendea korrika pasilloan barna, nik liburua lurrera bota eta kanpora ateratzeko imintzioa egiten dut, neska bat nire gainera etorri, itsumustuka, aurpegiari erreparatu eta… Peggy Cummins ezagutzen dut, txikitako amodio platonikoa (nerabezaroko kanpai joalditan musa fidela) neure besoetan, lepamoztutako arkume begiez laguntza eske, Markosek eserita jarraitzen du, agidanean, primeran pasatzen ari da, film baten titulua datorkit burura di-da batean, “Deadle is the Female”, karantza txarreko morroi bat atearen alartzean, pistola bat eskuan, bezkozkoa ilunegia gauza onerako, ondoren tunela eta iluntasuna, tiro hotsa, amaierarik gabeko tunelaren ondoan argia, ni belauniko nago, Markosen liburua eskuetan, oraingoan ez neskarik, ez morroi gaiztorik, ez aldizkari pornorik ezta Markos bera ere, bakarrik nago liburua eskuetan, zorionez, dena ez dago galdurik: liburuaren azalean Peggy Cummins-en autografoa baitago. Momentuz dena bukatu da. Urrats astunez kanpora noa.\nBigarren enkontrua lehengoa baino askoz ere… nola esan nezake? Harrigarriagoa… ez! Xelebreagoa, izugarriagoa izan zen. Ez naiz ni neure bizitza pribatua kontatu zalea, are gutxiago liburu baten komentarioa egiteko, noski. Hortaz, esan dezadan, besterik gabe, yate dotore eta garesti batean nengoela adineko andereño aberats batekin. Beude azalpenak horretan!! Eguraldi ederra zegoen, eguzkiak gupidagabe zigortzen zuen mendean harrapatzen zuen edonor eta itsasoa bare eta urdin zegoen Bermeoko porturik atera ginenean. Ni alai nengoen eta poesiak errezitatzeari ekin nion andereñoak kili-kiliak egiten zizkidan bitartean. Egun betea zain genuela zalantza gutxi nik orduan.\nAsmoak bat-batean erabat okertu ordea!\nDena, trinkotzen hasi zen laino mehe batekin hasi zen. Unean baino unean trinkotu eta loditu egiten zen, laino itsu bilakatzeraino. Ez dut gezurrik esango: larritu eta izutu egin nintzen. Iparrorratza jira eta buelta zebilen, eroturik bezala. Andereñoaren garrasiek eta urduritasunak egin behar ez nuena egitera bultzatu ninduten.\nEz bat eta ez bi jo eta uretara bota ninduen!!\nHorra hor ni, nire herioan, plisti-plasta lainotan barna. Eta dena galdurik zegoenean zirudienean, hara non sentitu nuen esku bat paparretik tiraka. Konturatu orduko, txalupa batean nengoen. Arraunlaria, Markos; merkantzia, berriz, txitxarro freskue.\nBeste behin ere Markos eta biok bekoz beko!\nHasiera batean ez genuen hitzik egin. Halabeharra, halabeharra da eta ez du merezi buelta gehiago ematea. Gero, liburua atera eta, orduan bai, horren aitzakian luze eta zabal jardun genuen. Zorakeria zatekeen eguraldiari buruz mintzatzea halako laino trinkotan noraezean gindoazela.\nEguraldiaz hitz egitea bezain gauza zozoa izango zen, orobat, galdetzea ea zergatik haren kritika guztiak aldekoak dira; beste modu batera esanda, ea zer dela eta, ez duen egurrik banatzen noizbehinka. Zeren eta galdera horri liburuko azken atalean, “fiskaltza ala arrantza” izenekoan hain zuzen ere, maisuki erantzuten baitio. Berea arrantza baita, txitxarro harrapaketa preseski; eta horretarako munduko eskubide guztia izan ez ezik, guztiz birtuosoa agertzen zaigu Markos zeregin horretan.\nGiroa epelduz joan zen, eta baita, arraunkadaz arraunkada eta txitxarroz txitxarro, gure arteko hizketa gozatu, kasik konfiantzaren atakara iristeraino gozatu ere! Orduan, aitortu egin nion: “hara Markos” esan nuen, bere erreakzioa nolakoa izango ote zen beldurrez, “orokorrean gozatu ederra hartu diat hire liburuarekin; baina Virginia Woolfen liburuaren komentarioa ezin izan diat irentsi. Lehengo partea, asko ulertu gabe, irakurri egin diat; bigarrena berriz, saiatu ere ez”. Bai, horrexek gaizki sentiarazten nau: ez dakit oso maila jasoan ari den kritika egiten edo, aitzitik, neure adimena batez bestekoaren neurritik hagitz behera ote dagoen. Argiro esate aldera: tonto konpletoa ote naizen, alegia. Neure autoestimurako lagungarria ez izan arren, gogoangarria deritzot berak emandako erantzunari: “txitxarroaren harrapaketa eta prestaketa ez duk beti xamurra izaten mutiko!”.\nNoizbait izan behar, eta azkenean itzuli ginen Bermeoko kaira. “Hire liburuaren aipamena txitxarro janaren trukean” nik. “Ados”, hark. Eskua emanez tratua itxi, eta kanta-kantari Bermeon sartu ginen. Liburuaren gainean gauza gehiago badaudela esateko? Horixe baietz! Hala ere gordeko ditut nire kolkoan, hirugarren enkontrua gertatu arte behinik behin.


Ariketa fisikoa zahartze aktiborako - Harrobia | Lanbide heziketa Bizkaian\nHasiera » Proiektuak » Ariketa fisikoa zahartze aktiborako\nJardunaldia Tolosa Inmakuladan (2022/03/21)\nPasaden astelehenean, martxoak 21, Tolosa Inmakulada lanbide heziketako zentroan Jardunaldi bat antolatu genuen non proiektu honetan parte hartzen duten gipuzkoako ikasle eta irakaslei erakutsi genizkien bizkaian (calasanz eta Harrobia) erabiltzen ari garen teknologiaren bidezko ariketak.\nHain Zuzen ere, Harrobiako 3D-ko 2.mailako ikasleek sortutako 2 bideojoko eta Tartanga zentroko Unai lasok (irakaslea) egindako ekarpenak bideo joko horietan Hari gabeko pultsadoreak erabili ahal izateko makey-makey teknologiaren ordez.\nAitor Mayordomoren elkarrizketa (2022/03/02)\nMartxoak 2an gure zahartze aktiborako proiektuan Calasanz eta Harrobiako 4 ikasleek KoopSF34 laguntzaren bidez elakrrizketa bat grabatu zuten Bilboko kaleetan egiten diren adinekoentzako programak ikertzeko (ibiltarien sarea eta parke osasungarriak).\nAitor Mayordomo , Mugikon enpresako koordinatzailea, elkarriztatua izan zen. Elkarrizketaren bideoa twitchen eskegitu zen honako esteka honetan.\n6 asteko zirkuitoa (2022/03/02)\nHarrobiako Egokitze Fisikoko eta Calasanzeko gizartaratze zikloko 1.mailako ikasleek 6 asteko programa martxan jarriko dute non asteazkenetan 11:45etatik 13:45etara barakaldoko 5 gizarte zentroko 4 adinekoentzako zirkuitoak gidatuko dituzten.\nZirkuito horietan arlo fisikoa, kognitiboa eta emozionalarako ariketak proposatuko dira zahartze aktiboa sustatzeko.\n3Dko bideojokoak (2022/02/16)\nOtsailaren 16an Harrobiako 3D-ko 2.mailako ikasleek aurkeztu zizkiguten 2 bideojoko nagusiei bideratuta zahartze aktiboa sustatzeko:\n1-Hanken indarra lortzeko (jauziak ekiditeko).\n2-Arnas eta zirkulazio aparatuak indartzeko tokian ibiliz.\nHarrobiako Egokitze Fisikoko eta Calasanzeko Gizartaratze zikloko 1.mailako ikasleek bideojoko hauek erabiliko dituzte martxoaren 2-tik apirilaren 6ra arte barakaldoko 5 gizarte-zentroko nagusiekin haien egokitze fisikoa hobetzeko asmoz.\nAitor Mayordomoren hitzaldia (2022/01/26)\nUrtarrilaren 26an, Aitor Mayordomok, mugikon enpresakoak “adinekoekin nola egin lan” hitzaldi bat eman zien gure zahartze aktiboko proiektuan parte hartzen dituzten calasanz eta harrobiako ikasleei haiek jakin dezaten nola jokatu adinekoak entrenatzen dituzten bitartean.\nInformazio-puntuak Barakaldon (2022/01/18)\nUrtarrilaren 18tik otsailaren 23ra arte gure zahartze aktiborako informazio-puntua inplantatu dugu barakaldoko 4 gizarte zentrotan: Arrontegiko nagusiak, Errekaortu, Bizitza lasaia eta Gure toki.\nAsteazkenetan, 11:45etatik 13:45etara Harrobiako Egokitze Fisikoko eta Calasanzeko Gizartaratze Zikloko 1.mailako ikasleek 30minutuko elkarrizketak eskaini dituzte barakaldoko nagusiei zahartze aktiboko balorazioa eskainiz (test batzuk esakini dizkiet adinekoei haien egoera fisikoa, emozionala eta kognitiboa baloratzeko.\nOroi well-being (2021/12/16)\nAbenduak 16an, Oroi enpresakoek formazio bat eman digute jakiteko nola erabili haien oroi well-being produktua: betaurreko virtual en bidezko esperientziak nagusiei bideratuta.\nProduktu hori gure animazio senior zerbitzuan erabiliko dugu adinekoen arlo emozionala garatzeko asmoz.\nPultsadoreen ezaugarriak (2021/11/15)\nAzaroaren 15ean Tartanga institutoko Unai Lasorekin elkartu ginen adosteko gure zahartze aktiboko animazio zerbitzuaren proiektuan sortuko dituen pultsadoreen ezaugarriak.\nHari gabeko pultsadore horiek erabiliko ditugu adinentzako 2 bidejokoetan adinekoei bideratuta.\nSenior animazio zerbitzu baterako lehenengo proposamenak (2021/11/10)\nAzaroaren 10ean, Senior animazio zerbitzu baterako lehenengo proposamenak (zerbitzuaren fluxu-diagrama eta jardueren katalogoaren disenua) aurkeztu dira.\nArgazkian, Calasanzeko ikasleek (gizartaratze zikloko 1.mailakoak) eta Harrobikoek (Egokitzapen Fisiko zikloko 1.mailakoak) haien proposamenak aurkeztu dituzte.\nPatricia Del Hierroren hitzaldia (2021/10/18)\nPatricia del Hierro, Barakaldoko udaletxearen gizarte ekintzako teknikariak, hitzaldi bat eman zien Harrobiako eta Calasanzeko ikasleei, azaltzeko zein zen Barakaldoko jubilatuentzako zentroen egoera.\nSenior animazio zerbitzua (2021/10/06)\n21-22 Ikasturtean senior animazio zerbitzu bat ezarriko dugu Barakaldoko jubilatuentzako zentroetan eta gaur, urriak 6, proiektuarekin hasi gara. Irudian, Calasanzeko ikasleak (Gizartaratze Zikloko 1.mailakoak) eta Harrobikoak (Egokitzapen Fisiko zikloko 1.mailakoak) elkar ezagutzen.\nProiektuaren aurkezpena: zahartze aktiboa Covid garaian (2021/06/23)\nCovid-19aren osteko garaian, jarduera fisiko osasungarria sustatzeko, persona nagusiei zuzendutako osagai teknologikodun produktu hibrido eta eskalagarri baten prototipoaren diseinua hemen dugu, ez galdu proiektuaren bideoa.\nZierbenako jardunaldia (2021/06/17)\nZierbeneko kultur etxean aurkeztu genuen gure aurtengo proiektua, adinekoen iritzia ezagutzeko.\nEtxebarriko jardunaldia (2021/06/08)\nEtxebarriko adinekoekin saio praktiko bat (gymkana, parke osasungarriak erabiliz) antolatu genuen.\nGure adinekoen parte hartzea ikaragarria izan zen. Mila esker guztioi!\nOroi enpresarekin bilera (2021/05/14)\nOroi enpresakoekin elkartu ginen pasaden ostiralean zahartze aktiboari buruzko proiektu batean kolaboratzeko errealitate birtuala erabiliz. Argazkian, Josu Cobelo (gure 3d-ko irakaslea), Garazi Egiguren (Tolosa inmakulada ikastetxeko irakaslea) eta oroi enoresaren bi bazkideak: iñaki Aramburu eta Jorge Maylin.\nZahartze aktiboari buruzko proiektuan egindako topaketa birtuala (2021/05/06)\nGure Harrobiako irakasleek (Rita Intxaurraga eta Raul Sánchez) San José de Calasanzeko beste Irakasle batekin(Astrid Villanueva) Arrigorriako eta Getxoko nagusien arteko topaketa birtuala antolatu zuten. Jarduera honen helburua esperientziak partekatzea audiokonferentzia baten bidez eta jarduera fisikoa egiten zen bitartean.\nHemendik Eskerrik asko topaketa honetan parte hartu duten Arrigorriako eta Getxoko nagusien taldeei eta haien begiralei Aitziber Alvarez eta Olalla Gaonari.\nZiklo, ikastetxe eta generazio ezberdinen arteko lana adierazten duen jarduera.\nDatuak biltzen (2020/02/21)\nAste honetan pertsonen ebaluazio funtzionala egingo dugu. Hasierako datuak eboluzioa neurtzeko ezinbestekoak dira.\nEuskadi Lagunkoia (2020/02/04)\n“Bizitzari kantua” proiektuaren barruan, Santurtzin egin zen Euskadi lagunkoiako egitasmoan parte hartu genuen. Oso dinamika interesgarria belaunaldien arteko lana sustatzeko.\nBizitzari kantu proiektua (2020/01/13)\nBizitzari kantu proiektuan, pertsona helduen bizitza hobetzeko lan bat egiten ari dira, 15 ekintzetan banatzen dena . 15 jarduera hauen barruan, kontuan hartuko dira alderdi kognitiboak, fisikoak eta sentikorrak. Gainera, lantzen ari da galdetegi bat, ohiturak, beharrak eta sintomei buruz, informazio gehiago edukitzeko.\nErorketen Prebentzioaren inguruko saioa (2020/01/10)\nErorketen Prebentzioaren inguruan aritu gara eta hauek saiesteko ariketak proposatu dituzte Inmakulada Tolosako Lanbide Ikastola Ikastolako Ikasleak Zurriolako Ikastolakoenen laguntzarekin. Eskerrik asko beste behin!.\nUnai Arrietaren hitzaldia (2019/11/20)\nBizitzari kantuaren proiektuaren barruan @uarrieta bisita izan dugu aktiboago bihurtzeko jokabide aldaketen estrategiak aztertzeko. Eskerrik asko Unairi, @SJCalasanz eta @harrobiaikas ikasle eta irakasle guztioi!\n“Bizitzari Kantu” proiektua (2019/11/19)\nBIZITZARI KANTUA proiektuak lanbide-heziketako zentruetan (Harrobia, San José de Calasanz, Tolosako Inmakulada, Zurriola) aritzen diren hainbat espezialitatetako (osasungintza, gizarte eta jarduera fisikoa) ikasleak elkartzen ditu, adineko pertsonen bizi-kalitatea hobetzeko jarduera fisikoaren bitartez. Jarraitu ezazu proeiktua sare sozialetan: Facebook, Instagram o Twitter.\nTknikako 19/20ko Ikastetxeetako Proiektuak (2019/09/24)\nTknikako 19/20ko Ikastetxeetako Proiektuen hasierako bileran egon gara. Bertan aurten “Ariketa fisikoa, zahartze aktiboaren eta osasungarriaren mesedetan” proiektuan jarraitu beharreko pausuak aztertu ditugu.\nZahartze aktiborako proiektua (2019/06/20)\nEkainaren 20ean Zahartze aktiboko aurtengo proiektua aurkeztu genuen Tknikan. Zikloen (KEF, Osasun eta Gizarte) eta ikastetxeen (San Jose de Calasanz, Tolosako Inmakulada eta Harrobia) arteko proiektua eta bagaude datorren ikasturteari begira erronkaren oinarriak finkatzen.\nJarduera fisiko eta bizkarreko osasunaren mintegian (2019/05/17)\nAtzo JARDUERA FISIKOARI ETA BIZKARREKO OSASUNARI BURUZKO MINTEGIAn egon ginen Bizkaiko Foru Aldundiak Antolatuta.\nTeleadin saioa (2019/02/25)\nAdinberri I.Deialdiko Teleadin proiektuaren jarraipen bilera izan genuen. @OrainGipuzkoa @upvehu @harrobiaikas @Ideable #lanbideheziketa. Bertan Harrobia, jarduera fisikoaren atalaren arduraduna da.\nOsakidetza lankideentzat ikastaroa (2019/02/19)\nAste honetan burutu da Gaitasun fisikoen balorazioa eta bizkarraren funtzionaltasunaren analisia egiteko ikastaroa Harrobiak Osakidetzako langileei eskaintzen diena. Heziketaren helburua da protokolo bat ezartzea bertako langileentzat, pertsona sedentario helduen artean jarduera fisikoa sustatzen duten programak aurrera eraman baino lehen balioespena egin dezaten.\nBizkaiko Foru Aldundiaren jardunaldia (2019/02/14)\nAriketa fisikoa, zahartze aktiboaren eta osasungarriaren mesedetan proiektuaren helburuen artean erakundeen programen ezagutza dago.\nBizkaiko Foru Aldundiak antolatutako Adinekoen iruditeri soziala jardunaldietara hurbildu ginen, gizarte-irudiak biztanleen jarrera-aldaketak bultzatzeko prozesuan beharrezkoak diren tresnak ezagutzera.\nZahartze aktiboa eta osasungarria HARROBIAk 2013-2014 ikasturteaz geroztik sustatutako proiektuen ardatz nagusia izan da.\n“Zilarrezko ekonomia” edo “silver economy” adineko pertsonen beharrak asetzen dituzten produktu, zerbitzu eta enpleguen etorkizuneko hobia da. Gure proiektuetatik gure ikasleak trebatzea eta jarduera fisiko osasungarriarekin eta adineko pertsonen funtzionalitatearekin zerikusia duten ekarpen berritzaileak egitea dugu helburu.


Irekia Eusko Jaurlaritza - Gobierno Vasco :: EHAA xedapena 201701643\nAldizkariaren data: 2017-03-29 Aldizkari honetan argitaratua: 2017062\nHurrenkenaren zenbakia: 201701643\na) Erakundea: Eusko Jaurlaritzako Kultura eta Hizkuntza Politika Saila.\nb) Espedientea izapidetuko duen bulegoa: Zerbitzu Zuzendaritza.\nc) Espediente-zenbakia: K-05/2017.\nb) Loteak: 2 lote, administrazio-klausula zehatzen karatulan adierazitakoaren arabera.\nd) Gauzatzeko epea: administrazio-klausula zehatzen karatulan adierazitakoaren arabera.\nKontratu osoaren gehienezko aurrekontua, 136.730,00 eurokoa da, BEZa barne, karatulan xehatutako moduan.\nd) Telefonoa: 945 01 69 47\ne) Webgunea: www.contratacion.info\na) Aurkezteko azken eguna: 2017ko apirilaren 19a, 10:00ak arte.\nc) Herria: Vitoria-Gasteiz 01010.\nd) Eguna: 2017ko maiatzaren 2a.\n2) Automatikoki formulak aplikatuz baloratzen diren irizpideari loturiko gutun-azalak irekitzea:\nd) Eguna: 2017ko maiatzaren 9a.\nEskaintzak baloratzeko irizpideak lote bakoitzeko, berariazko klausula administratiboen pleguko karatulan adierazita daude.\nIRAGARKIA, kultura- eta sorkuntza-industriei buruzko estatistiken landa-lanak kontratatzeko lizitazio-prozedura irekiari buruzkoa (Espedientea: K-05/2018).\nIRAGARKIA, Eusko Jaurlaritzako sailetan eta erakunde autonomiadunetan euskararen erabilera normalizatzeko planen baitan 2017rako erabakiko diren kudeaketa planak egiteko aholkularitza kontratatzeari buruzkoa (Espedientea: K-01/2017).


SORMEN TAILER BERRIA HABIAN! INKUBAGAILUAN\nAnne Gago, ospakizunetan espezializatutako moda-diseinatzailearen eskutik, bertan, poltsa limosnera deitutakoak egiteko aukera izango dute bertaratuak, aurretik josteko ezagutzarik izan gabe.\nHabian! proiektuak Errenteriako eta Oarsoaldeko ekonomia eraldatzeko eta sormenean eta lankidetzan oinarritutako eredu batean bihurtzeko lanean dabil.\nHorretarako, Habian! Inkubagailuak laguntza ematen die artisautzarekin eta bestelako lanbide sortzaileekin lotutako proiektuak dituzten ekintzaileei, beren jarduerak garatzeko gune bat izan dezaten.\nFilosofia horren baitan, hainbat lantegi antolatzen dira, alde batetik, bertako artisten lanak eta inkubagailuaren barruan garatzen dena ezagutzeko, eta bestetik, lanbide sortzaileetara hurbiltzea interesatu dakiekeen pertsonekiko topaketa sortzaileen bidez.\nHelburu horrekin, Habian! –ek sorkuntza arloko tailer hauek antolatu ditu, datorren ostegunean, ekainaren 30ean, 17:00-19:30ra, inkubagailuak Errenteriako Torrekua eraikinean dituen instalazioetan.\nZER IKASIKO DUGU:\nTailer honetan, poltsa limosnera deitutakoak egiteko aukera izango dute bertaratuak, aurretiko ezagutzarik izan gabe. Erabilera anitzeko osagarri txikia eta bikaina da limosnera poltsa, ezin hobea ospakizun berezietan eramateko eta, zergatik ez, egunero, osagarri berezi eta esklusiboa izan dezakeena.\n16 urtetik gorako edozein pertsona.\nEskualdeko Garapen Agentziak ikastaro hau antolatzen laguntzen duenez, tailerraren prezioa 20,00 eurokoa izango da.\nTailerrean emango da.\nOsteguna, 2022ko ekainaren 30a, 17:00-19:30.\nTorrekuan, hirugarren solairuan. Errenteria. (Jautarkol plaza)\nIzena emateko epea ekainaren 29an amaitzen da edo 6 plazak betetzen direnean, izena ematean hurrenkeraren arabera.\nIzen-ematea egiteko bide hauek erabili daitezke:\nInprimaki hau betez.\nEZAGUTU ANNE GAGO:\nAnne Gajate Gagok moda-diseinu ikasketak ESDln (Sabadell) egin zituen. Ion Fiz diseinatzailearekin jarraitu zuen bere formakuntza, Sodupen (Bizkaia). Gradua amaituta, AEG modaeskolan (Donostia) espezializatzen jarraitu zuen. Gipuzkoako hiriburuko hainbat tailerretan patronista lanean aritu da.\nModa munduaren xehetasun txikiekiko pasioak bultzatuta,ANNE GAGO izeneko marka sortu du. Diseinu zainduak, dotoreak eta egungoak, kalitatezko ehunetan eginak, eta horietako batzuk eskuz brodatuak.\nGaur egun Errenteriako Habian! Hazitegian dabil lanean bere proiektua garatzen.\nEzin baduzu tailer honetara etorri, ez kezkatu, uztailan HABIAN! Inkubagailuak tailer gehiago eskainiko ditu.\nEdozein zalantza izanez gero:


SILKEN AMARA PLAZA **** HOTELEKO ZUZENDARIA\nTratua bikaina izan zen, eta lan egitean agertutako bizkortasuna eta ardura, berriz, ezin hobeak ...\nSILKEN INDAUTXU **** / SILKEN PALACIO URIBARREN HOTELEKO ZUZENDARIA\nHotelean egindako lanak bizkor eta arretaz egin dira. Profesional kualifikatuak esperientzia askorekin ...\nNIZA *** HOTELEKO ZUZENDARIA\nOso jende atsegina eta profesionala duen enpresa da. Urte asko dira Duchaya-ra jotzen dugula; edozein premiatarako irtenbideak ematen dituzte ...\nOLARAIN IKASTETXE NAGUSIKO ZUZENDARIA\n13 urte daramatzagu Duchayarekin lanean eta lankidetzan, eta erantzuna bikaina izan da beti. Oso pozik gaude zerbitzuarekin eta egindako lanaren ...\n"Oso langile profesionalak, txukunak. Dena primeran geratu da." ...\n"Oso azkarrak,lan oso txukuna. Gomendatzen dut." ...\nLONDRES **** HOTELEKO ZUZENDARIA\nKalitateko produktua, logela bakoitzera egokitutako estiloarekin ...\nPALACIO AIETE **** HOTELEKO ZUZENDARIA\nLaster eta modu ezin hobean konpondu zuten bainugelak egokitzeko genuen beharra. Oso pozik gaude ...\nMENDARO OSPITALEKO ESI-KO ARDURADUNA\nZiztu bizian egin zen obra, kalitateko material eta akaberekin. Mugitzeko arazoak dituzten gaixoek ez dute oztoporik sistema honen bidez ...\nBIDASOA OSPITALEKO ESI-KO ARDURADUNA\nEsperientzia handiko jendea eta oso talde profesionalak ...\n"Oso lan borobila, azkarrak, txukunak eta tratu oso ona." ...\n"Lana bizkor eta oso ondo egin dute. Gomendatzen dut" ...\n"Azkarrak, garbiak eta oso profesionalak. Dena oso ondo geratu da." ...\n"Dena primeran geratu da! Mil esker." ...\n"Zorionak langileei izan duten profesionaltasunagatik" ...\n"Lan aparta Duchayak eginikoa, bukaeratan, detaileetan eta osagarri guztietan. Garbi garbia utzi dute amaitzerakoan, eta benetan langile atseginak." ...\n"Langile oso jator eta txukunak" ...


Hesiheseko kideak nabaritzen hasi dira Greziako egonaldia bukatzear dagoela - Aiaraldea.eus\nHesiheseko kideak nabaritzen hasi dira Greziako egonaldia bukatzear dagoela\nJulen Zubiete 2018-09-12 10:00 Jendartea Laudio\nLaudio Ikastolan sortutako Hesihes kooperatibako kideak laster itzuliko dira herrira. Ondorioz, umeekin ahalik eta denbora gehien egoten saiatuko dira.\nAtzo Hesiheseko kideek aurreko eguneko lan berak hartu zituzten euren gain eta, gehienbat, umeekin eta klaseak ematen igaro zuten eguna.\nJulen Zubiete Aiaraldea Hedabideko kideak, ordea, nahiago izan zuen Atenaseko auzo okupatua bisitatu eta Unibertsitate Politeknikoa ikusi. Ikastetxe hori ere okupatua dago eta Greziako Diktaduraren aurkako oposizioan protagonismo handia izan zuen. Izan ere, ikasle ugari hil zituen han armadak protestetan, eta hori erabakigarria izan zen gobernu aldaketa eragiteko.\nGaur errefuxiatuek baliatzen duten Squat bat ezagutzea espero dute laudioarrek, baina guztiek ez dute joko proiektu horretara. Berez, Hesiheseko batzuek adierazi dute euren hautua dela ahalik eta denbora gehien ematea egun hauetako ume errefuxiatuekin.\nGaur izango da aiaraldearrentzat azken eguna Atenasen eta taldean hasi dira sumatzen pena, egonaldia bukatuko baita eta lotura estuak egin dituzte, bereziki haurrekin.\nEleonas errefuxiatu kanpamentua bisitatzeko asmoa bertan behera utzi behar izan dute, esparru horretan sartzen direnak, gutxienez, 3 astez egon behar baitira han lanean.\nErredakzioa: Aitor Aspuru Saez\nArgazkiak: Julen Zubiete Iza\nEsklerosi anizkoitza duten pertsonen alde busti dira berriro Laudion


Guztion liburuak, guztiontzat - Noticias de Gipuzkoa\nHiru urte bete ditu euskal literatura ardatz eta helburu duen Booktegi atari digitalak. Euskaraz argitaratutako liburuak, solasaldiak zein elkarrizketak daude eskuragarri, testu, audio eta bideo formatuan, doan deskargatzeko\netxahun gonzalez 09.05.2020 | 20:22\nLiburuak, elkarrizketak, ekitaldiak, saio bereziak zein audioak aurki daitezke Booktegi atariko sail ezberdinetan. ortzadar\nLiburuak, elkarrizketak, ekitaldiak, saio bereziak zein audioak aurki daitezke Booktegi atariko sail ezberdinetan.\nBi gabezia nagusi sumatzen zituzten Booktegi liburutegi digitaleko sustatzaileek ataria plazaratu zutenean: lehena, euskal literaturari buruzko liburu elektroniko oso gutxi zegoela, eta bigarrena, diru-arrazoiengatik idatzitako euskal-lan asko ez zirela argitaratzen, eta beste asko apalategietan ahaztuta gelditzen zirela. Hori dena ulergarria zela iritzita, Booktegi atari digitala jarri zuten martxan duela hiru urte, euskaraz argitaratutakoak, argitaratu gabeak eta euskal literaturari lotutako bestelako burutazioak bertan biltzeko. Ordutik, 280.000 bisita eta 155.000 deskarga baino gehiago izan ditu atariak.\nLiburuak ez ezik, Booktegiko apalategi birtualetan, audio-liburuak, solasaldiak, elkarrizketak eta bestelako eduki batzuk daude eskuragai, denak doan deskargatzeko prest. "Badaude paperean inoiz argitaratu ez diren lanak ere. Esaterako, Harkaitz Canoren Azken aurreko manifestua. Maisulana da eta Booktegin baino ez dago", azaldu du Aritz Branton egitasmoaren sustatzaile nagusiak. Egun, berrehun liburu, ehun audio eta 30 bideo baino gehiago ditu plataformak, txukun-txukun antolatuta.\nIdazle sonatuek bakarrik ez, ezezagunek ere atarian euren tokia dutela gogoratu du Brantonek: "Bere leloak dioen bezala, Guztion liburuak, guztiontzat, Booktegi proiektu anitza eta zabala da. Egileen artean badaude ezagunak eta oso ezagunak, baina neurri berean ageri dira ezezagunak. Ez dugu argitaletxeekin lehia egiteko asmorik, euskal sortzaileak ezagutarazteko laguntza eman eta jendea euskaraz irakurtzera eta idaztera animatu nahi dugu". Liburuak dohainik deskarga daitezke, baita lagunei gomendatu ere. Era berean, idazleek dohainik plazara ditzakete idatzitakoak, euren baldintzak betez gero. "Onena, gurekin harremanetan jartzea", gogoratu du Brantonek.\nGehienak, digitalean Booktegiko beste bereizgarrietako bat lan gehienak digitalean bakarrik aurki daitezkeela da. "Atarian ditugun 200 liburuetatik gutxi batzuk baino ez daude paperezko bertsioan eskuragarri. Beraz, lan berriak ezagutzeko parada ederra dugu. Sortzaile bikain asko dago bere lana argitaratzeko modurik ikusten ez duena, baina sortutakoak gizarteratzea merezi duena. Kalitateak ez luke hedapen-mugarik eduki behar, eta horiek ezabatzen saiatzen gara".\nAtariaren kontsumitzaile eta literaturazaleekin eduki berritzaileak eta originalak konpartitzen ere ahalegintzen dira Booktegin. Horietako bat da Elkarrizkatea atala, non idazle batek beste idazle bat elkarrizketatzen duen, eta elkarrizketatua izan denak beste bat elkarrizketatzen duen, katea eten gabe. "Idazle zein irakurleentzat interesgarriak eta aberatsak diren edukiak bilatzen ditugu. Testua audio-liburua bihurtzen ere ahalegina egiten ari dira, "belarrietatik ere ederki gozatu baitaiteke literaturaz". Literatura "birpentsatzeko" tokia dela ere dio Brantonek, "literatura bizirik badago, eta behin eduki bat argitaratuta, gauza asko egin daitezke harekin. Berreskuratu, itxura berria eman, transformatu€".\nZenbait liburu zahar ere berreskuratu dituzte, Anjel Lertxundiren lehen ipuin liburua, adibidez: "60ko hamarkadaren amaieran argitaratu zen lehenengoz eta egun agortuta dago, jakina. Inazio Mujikak egindako hitzaurrearekin berreskuratu dugu guk", azaldu du Booktegiko sustatzaileak.\nEtorkizunera begira, txikientzako atal berezia sortzea dute helburu, Eguzki lore izenekoa: "Oraindik irakurtzen ez dakitenentzat eta euren familientzat zuzenduta egongo da. Liburuak ilustrazioekin, audioekin eta bideokin uztartuko ditugu, eta familiartean gozatzekoak izango dira, batzuk irakurri eta beste batzuk entzuteko, edo elkarrekin ikusteko".\nSormenean murgiltzeko asmoa ere azaldu dute: "Lau idazleri proposatu diegu ipuinak idazteko, enkarguz, eta Iban Zalduak hausnarketa egingo du ipuingintzaz. Booktegin soilik egongo dira irakurgai", aurreratu du Brantonek.\nKonfinamenduan, deskargek gora\nOsasun krisi egoerak Booktegin eduki duen eraginaz galdetuta, Brantonek kontatu du "izugarri hazi" dela deskarga kopurua. Azaldu duenez, apirilean bakarrik 14.000 deskarga izan dituzte, eta alarma-egoera hasi aurretik 2.000 deskarga edukitzen zituzten hilean, bataz beste.\nHiru irakurketa gomendio konfinamendurako\nDatozen egunetarako hiru gomendio utzi nahi dizkie Aritz Brantonek Ortzadarreko irakurleei. Lehena, Katixa Agirreren Festa gonbidatuak: "Atarian dugun ipuin-bilduma horretako bi ez daude beste inon eskuragarri, eta oso ederrak dira denak. Gainera, irakurri bakarrik ez, entzun ere egin daitezke". Bigarrena, Zuhaitzak landatzen zituen gizona eleberri labur famatua, baina Iñigo Aranbarri euskal idazleak kontatua, audio-grabaketetan. Eta azkena, Basatiaren mintzoa: "Alde batetik, Maite Arrese ipuin kontalariak moldatutako narrazioak aurkituko dituzte eta bestetik, Olatz Landaren pinturak, ilustrazio literalak izan gabe, ipuin bakoitzean inspiratuta daudenak. Ederra".


Zein da gure etorkizuna? - Urola Kostako Hitza : Urola Kostako Hitza\nAntolakuntza komunistaren aldeko mobilizazio bateko irudia. (Utzitakoa)\nIngurura begiratu eta egoera ez da erraza. Lanik aurkitu ezin duten lagunak ikusten ditut inguruan, praktika kontratuekin lanean dabiltzanak, soldata kaskarra eta lan kontratu gabe dauden gazteak edota gurasoen etxetik alde egin ezinda dauden ez hain gazteak. Gaur egungo gazteontzat ez da erraza aurrera begiratu eta etorriko dena aztertzea. Momentuan momentukoa bizitzera kondenatuta, ziurgabetasunak definitzen du gure egunerokoa.\nArgi dago gazteon gaitasun ekonomikoak nabarmen egin duela behera azken urteotan, eta lan esparruan gazteok bizi dugun egoera guztiz salagarria da. Lan ezegonkorretara eta soldata baxuetara kondenatuta, gazteok epe luzera ezin begiratuta aurkitzen gara. Lan baldintza kaskarrak ez ezik, lana nahi duenak ere nekez bila dezake: 25 urtetik beherako gazteen langabezia tasa %27,7koa zen joan den irailean. Gainera, hori gutxi balitz, soldata kaskarrei bizitzaren garestitzea gehitu behar diegu. Langileoi oinarrizko produktuak garestitzen zaizkigu gure soldata berdin dagoen bitartean. Oinarrizkoa den guztia geroz eta garestiagoa da: elikagaiak, argia, dendetako eta tabernetako prezioak, etxebizitza… Besteak beste, ez zait arraroa egiten gazteon independizatzeko batez besteko adina Euskadin 30 urte baino handiagoa izatea gaur egun.\nBaina hori guztia ez da kasualitatea. Azken urteetan eman diren kultur eta ekonomia aldaketak koronabirusaren testuinguruan gauzatu badira ere, oinarrian burgesiaren ofentsiba ekonomikoa eta politikoa dagoela ulertu behar dugu. Gizarte eredu hau krisian dago, eta, beraz, aldaketa sozialak eta ekonomikoak behar ditu. Hor kokatzen ditut azken urteetan gauzatu diren lan baldintzen kaskartzea edota lehenago aipatu dugun bizitzaren garestitzea: krisi egoeran, langileon bizi baldintzen beherakada ari gara ikusten. Eta, zoritxarrez, ziur naiz hori geratzeko etorri dela, pixkanaka-pixkanaka, bizi eredu pobreak finkatzen ari dira.\nEgoera horren aurrean, bada parlamentuetara begiratzen duenik. Baina garbi esan behar dugu alderdi politikoek ezin diotela aurre egin gaur egungo ofentsiba ekonomikoari eta sozialari. Zorpetutako estatu burgesetan, bankari eta enpresari handiek hartzen dituzte erabaki ekonomikoak, eta horren ondorio argia da gaur egun dugun miseria ekonomikoa. Eta zein da alderdi politiko parlamentarioen lana? Miseria hori kudeatzea. Erreforma ezberdinak saltzen dizkiguten arren, inoiz ez dira betetzen. Horren adibide da Espainiako Estatua: inoizko ezkerreko gobernu aurrerakoienean argiaren prezioaren gorakada izugarria edota indar errepresiboen igoera. Dirua duenak agintzen du, eta politikari profesionalak beren txotxongilo besterik ez dira.\nEgoera horretan, bi aukera daude: antolakuntza politikorako hautua edo bizi eredu pobre honen kondena. Politikari profesionalen eta instituzio burgesen fartsaren aurrean, gazteok beharrezkoa dugu antolakuntza iraultzailera batzea eta bizi dugun egoeraren aurrean etorkizun hobe baten alde borrokatzea. Eta zein da etorkizun hobe hori? Nire iritziz, gizarte eredu berri baten eraikuntza, sozialismoaren eraikuntza. Eta hori lortuko bada, ez da, inondik inora, parlamentuetan eta instituzioetan dagoen zirkoaren bidez izango. Pobreziaren gorakada eta eskubideen ezabapenak normalizatzen ari diren garai hauetan, gazteok politikoki antolatzen jarraitu behar dugu. Enpresen interesen alde lerratu beharrean, guztion eskubideen alde mobilizatzeko garaia da. Burgesiaren ofentsiba gelditu!


Ekainak 28: Borrokarako gay — Gaztezulo\nEkainak 28: Borrokarako gay\nEkainak 28: Borrokarako gay LGTBIQ+ Harrotasunaren Nazioarteko Eguna urtero, ekainaren 28an. ospatzen da kolektibo hauekiko tolerantzia eta berdintasuna aldarrikatzeko. https://www.gaztezulo.eus/albisteak/ekainak-28-borrokarako-gay https://www.gaztezulo.eus/albisteak/ekainak-28-borrokarako-gay/@@download/image/060616-stonewa-GLF-gay-liberation-front.jpg\nLGTBIQ+ Harrotasunaren Nazioarteko Eguna urtero, ekainaren 28an. ospatzen da kolektibo hauekiko tolerantzia eta berdintasuna aldarrikatzeko.\nAipatu bezala, festa eta protestak gaurko egunez ospatzen dira, 1969ko ekainaren 28an New York-eko Stonewall pubean gertatuko istiluen ondorioz. Jazoera hauek izan ziren mugimendu homosexuala askatzearen aitzindariak. Hasieran izandako istiluak manifestazio espontaneo eta biolento bilakatu ziren 1869ko ekainaren 28ko goizaldean, StoneWall pubea, homosexualen aurka burututako polizia sarekada baten aurka protestatzeko. Egun horretan lehen aldiz, homosexualen jazarpen sistematikoa onartzen zuen botere politikoaren aurka altxatu zen LGTB komunitatea. Ordutik, urtero istilu horiek oroitzeko manifestazioak burutzen hasi ziren; denborarekin protestak festa bilakatu dira eta mundu osora zabaldu.\nHOMOSEXUALITATEAN HISTORIAN ZEHAR\nHalere, egun normalizazioaren bidean goazen arren, historian zehar traba ugari jasan izan ditu aniztasun sexualak. Garai ezberdinek orduko kultura dominantearen estandarrak jarraitu izan dituzte. Gure mendebaldeko gizartea, 2000 urtetan zehar kristautasunaren tradizioak markatuta mugitu izan da, aurretik ordea beste zenbait kultura egon dira euren sinesmen eta kultura ezberdinekin.\nHistoriaurreko sexua orain dela gutxira arte tabua izan da. Garai horretaz egin diren ikerketa gehienak ez dira sexuan zentratzen edo zuzenean ez dute aipatu ere egiten. Eta noski, sexuaz gutxi hitz egin bada homosexualitateaz gutxiago. Nahiz eta ezkutatzen saiatu diren, jakin da maiztasunez praktikatzen zela sexua historiaurrean. Egungo ikerketek adierazten dutenez, ugaltze helburuetatik harago, momentuko plazera bilatzera ere bideratua zegoen garai hartako sexua, oraindik ez baitzegoen argi ugaltzea eta sexuaren arteko harremana. Beraz, historiaurreko gizakiak sexua eskrupulorik gabe gozatzen zuen eta lagunaren generoak ez zuen garrantzia berezirik. Horren harira, ebidentzia ugarik baieztatzen dituzte praktika homosexualak onartuak zeudenaren teoriak, nahiz eta XIX. mendeko ikertzaileek hori zentsuratu nahi izan zuten. Ordutik, kolonaurreko garaitik hasi, eta aitzinako Egipto eta Greziarekin jarraituz homosexualitatea presente egon da.\nEspainiarren kolonializazioaren aurretik indigenen artean praktika sexual homosexualak existitzen ziren. Indigenek maskulinoa eta femeninoa ohoratzen zuten maila berean. Garai hartako Amerikan homosexualak bereziak zirela uste zen, eta naturaz gaindiko botere magikoak zituztela. Horregatik pentsatzen zen beraiek ondoan edukitzeak zorte ona zekarrela.\nGarai honetan, homosexualitatea toleratzen bazen ere, ez dirudi ongi ikusia zegoenik. Halere, 1964an, hilobi batean egunerokotasunarekin zerikusia duten eszenak aurkitu ziren. Bertan, garaiko goi funtzionarioak (Nianjjnum eta Jnumhote) elkar besarkatzen azaltzen dira. Aitzinako historiako bikote homosexual dokumentatuena dira egun.\nAitzinako Grezian, homosexualitate maskulinoa oso hedatua zegoen. Ohikoa zen 13-17 urteko mutikoak gizon heldu baten maitale izatea. Gizon heldu hau arduratzen zen mutikoaren hezkuntza politiko, sozial, zientifiko eta moralaz. Euren jainko mitologikoetan ere ugariak dira adibide homosexualak. Gizarte helenikoan horrelako jokabideek zentsura gutxi jasaten zuten, gizonezkoei dagokienez bederen. Inork ez zuen pentsatzen praktika sexual hauek euren gizontasuna ezbaian jartzen zuenik.\nGrekoen eraginpean zegoen garaiko erromatar zibilizazioa. Erromatarren jainkoak grekoen ia berdinak dira, izenak aldatuz. Praktika sexualetan ere, grekoen eragina nabarmena da. Esaten denez, Inperioko lehen hamabost enperadoretatik hamalau homosexualak izan ziren. Errepublika garaian Zizeronek argi esan zuen ez zela ilegala gizon batek beste gizon bat landetara eramatea berarekin plazer erotikoez gozatzeko. Hiritar erromatar batek (askea baldin bazen behintzat) sexua izan zezakeen inongo konplexurik gabe bere emaztearekin etxean, beste gizon batekin komun publikoetan, prostituta batekin burdeletan, edota esklabo batekin iskina ilun batean. Jaso zezakeen kritika bakarra zen ez jakitea gauza bakoitza bere lekuan mantentzen. Alta, antolakuntza gaitasun handiak zituztenek ez zuten inolako kritikarik jasotzen praktika sexual aldakor hauengatik.\nKristo ondorengo VI. Mendean homosexualitatea debekatu zen, batez ere kristautasunaren hedatzeagatik. Kristautasuna garaiko modako erlijioa bilakatu zen Erroman eta honek, homosexualitatearen aldeko joera zuten beste erlijioen aurka egin zuen. Sentsualitatea eta desira sexualak zerbait txarra bezala ikusten hasi ziren, sexua ugaltze helburuetara mugatuz.\nHomosexualitatea Erromatar Inperioa ondoren\nErromatar Inperioaren dekadentziak bat egiten du homosexualitatearen inguruko jarrera aldaketekin. Azken urteetako aurkako jarrerengatik eta Erdi Aroaren etorrerak amaiera eman zion homosexualen aldeko jarrera irekiari. Honela, inkisizioa iritsi zen eta arautik kanpo ateratzen ziren praktika sexualak gogor zigortzen hasi ziren.\nIntelektualismoaren sortzeak eta protestantismoak ere ez zuten gehiegi egin kontrako jarrera hau gutxitzeko. Alderantziz, zigor gogorragoak ezarri zituzten. Frantziak joera homosexualak testikulu edo zakilaren erauztearekin zigortzen zituen. Jokabidea oso larria kontsideratzen bazen sutan erretzen zituzten. Henry VIII-enak Ingalaterran ere homosexualitatea debekatu zuen 1533. urtean. Poliziak zorrotz zelatatzen zituen Molly Houses deitutakoak (garaiko burdel maskulinoak) eta horiek bisitatzen zituztenak heriotzara kondenatzen ziren. Praktika honek XVIII. mendera arte iraun zuen.\nEgun Estatu Batuak bezala ezagutzen dugun lurraldean ekintza homosexual batengatik zigortutako kondena zaharrena Saint Augustinen, Floridan, izan zen 1566an. Armadak gizon bat exekutatu zuen. AEBetan heriotza zigorra mantendu zen “sodomitentzat” 1779. urtera arte. Urte horretan Thomas Jeffersonek proposatu zuen Virginiako estatuan krimen hauentzat heriotza zigorra beharrean kastrazioa aplikatzea. Zenbait estatu iparramerikarrek zigor hauek berrikusi dituzte urteetan zehar eta egungo lege gehienak praktika homosexualak babesten dituzte. Bestalde, Iraultza Frantsesak berekin praktika sexual hauek zigortzen zituen legearen bukaera ekarri zuen 1810ean. Ingalaterran ere heriotza zigorra ezabatu zen homosexualentzat.\nEgun ordea oraindik herrialde ugari dira munduan homosexualitatea edo besterik gabe ezberdin izatea, zigortzen duena. Homosexualen historia zoritxarrez, oraindik ere, abusu, aurreiritzi, min eta heriotzaren historia da. Alabaina, pertsona homosexualak betidanik existitu dira eta historian euren lorratzak utzi dituzte, erakutsiz aniztasun sexuala gizakiaren sortzetiko ezaugarria dela.\n2019ko Ipar Euskal Herriko homofobiari buruzko datuak\nGurera etorriz, Hego Euskal Herriko datu gaurkoturik aurkitu ez badugu ere, orain dela hilabete batzuk Ipar Euskal Herriko LGTB+ elkarte Bascosek homofobiari buruzko lehen inkestaren emaitzak argitaratu zituen. Galdeketa internet bidez burutu zen urtarrila-martxoa bitartean eta urtero egiten jarraitzeko asmoa plazaratu zuten. Galdetutako 247 pertsonen herenak erasoak jasan dituztela aitortu dute. Emaitza zinez larria.\nGaldeketen arabera, eremu publikoan egiten diren hitzezko erasoak dira ugarienak. Galdetutakoen %18,7k beldurra sentitu dute noizbait; %87,9k zeharkako oharrak jasan dituzte; ahozko erasoak berriz, %43k eta eraso fisikoak %8,4k. Aipatzekoa da erasoak ugariak izan arren, eraso horietatik %9 soilik salatu direla. Inkestatutakoen artetik 142 gazteak dira eta horietatik herenak baino gehiagok eskolako eremuan deseroso sentitzen direla aipatu dute. Bildutako datuen arabera, erasoen laurdenak eskola eremuan gertatzen dira, eta %13,2 kirol edo aisialdiko momentuan. Alta, lan eremuan ere galdetutakoen laurdenak deserosotasunak sentitzen dituela aitortu du eta inkesta bete duten pertsonen erdiak diskriminazioaren testigu izan dira.\nEstatu frantses mailan, LGBT+ kolektiboko 1.200 pertsonei egindako inkesta plazaratu du aste honetan “Le Monde” egunkariak. Bertan azaltzen da sei pertsonetatik bat erasotua izan dela eta horietatik %7 eraso fisikoak izan direla. Aurreko urteko datuekin alderatuta kopurua bikoiztu egin da. Aipatu bezala, Espainiar Estatuko datu eguneratuak eskura ez baditugu ere, beste urtetako datuak egunkari honek argitaratutakoen oso antzekoak dira.\nHonen aurrean, ezinbestekoa da sentsibilizazio kanpainak martxan jartzea. Horrez gain, hezkuntza zentroetan prebentzioa lantzea ere zinez da garrantzitsua, hezkuntza baita guztiaren oinarria. Bestalde, homofobia edota transfobiaren biktimei lagundu diezaieketen erakunde eta eragileen berriak zabaltzea ere beharrezkoa da, ikus dezaten horrelako erasoen aurrean ez daudela bakarrik. Arazo hau guztiona baita, eraso bat, arrazoia dena delakoa dela ere, onartezina da eta guztion askatasuna mugatzen du. Halere, gaur lortutakoa ospatzeko eguna ere bada. Beraz, harro aurrera!\nMUNDU MAILAKO DATUAK\n72 herrialdeetan homosexualitatea ilegala da.\n26 herrialdeetan homosexualitatea heriotzarekin zigortzen da.\n12 herrialdeetan homosexualen elkartze zibila onartzen da.\n25 herrialdeetan sexu berdineko bikoteen ezkontza onartzen da.\n72 herrialdek orientazio sexualean oinarritutako lan bazterketa debekatzen du.\n43 herrialdek orientazio sexualean oinarritutako gorroto jarrerak debekatzen dituzte.\n36 estatutan, AEBetan, homosexualen arteko ezkontza onartzen da.\nEZAGUTZEN AL DITUZU ORIENTAZIO SEXUAL EZBERDINEN BANDERAK?\nHeterosexualitatea: Erakarpen sexual eta sentimentala kontrako generoa duten pertsonekiko.\nHomosexualitatea: Erakarpen sexual eta sentimentala genero berdineko pertsonekiko.\nBisexualitatea: Erakarpen sexual eta sentimentala gizon zein emakumeekiko.\nPansexualitatea: Erakarpen sexual eta sentimentala edozein pertsonekiko bere genero identitatea dena delakoa izanik ere.\nPolisexualitatea: Erakarpen sexuala genero identitate zehatzak dituzten pertsona talde batekiko.\nSkoliosexualitatea: Erakarpen sexual eta sentimentala euren gorputzekin eroso sentitzen ez diren eta kontrako sexuarekin identifikatzen diren pertsonekiko.\nAsexualitatea: Edozein pertsonekiko erakarpen sexual faltagatik identifikatzen da, izan gizon edo emakumezko. Halere, kolektibo honek erakarpen sentimentala sentitzera iritsi daiteke.\nDemisexualitatea: Erakarpen sexual indartsua sentitzen hasten dira aurretik lotura emozional eta intimoa esperimentatu duten pertsonekiko.\nArromantizismoa: Erakarpen sentimental eza, nahiz eta erakarpen fisiko eta sexuala sentitu pertsona horrekiko. Halere, ekintza sexualak burutzera ez dira iristen.\nKupiosexualitatea: Pertsona hauek harreman batean egoteko desira dute; izan harreman sentimental edo sexuala. Hau da, bietako bat, bakarrik erakarpen sexuala edo erakarpen sentimentala, nahiz eta bi erakarpen motak batera ere senti ditzaketen.\nLithsexualitatea: Erakarpen sexual eta sentimentala pertsona batekiko, pertsona horrek bueltan sentimendu horiek onartzeko beharrik sentitu gabe. Gustuko pertsona horrek lithsexualarekiko sentimenduak adierazten baditu honek sentitzen zuen erakarpena galtzen du.\nElkarrenganako sexualitatea: Erakarpen eza beste pertsonak berarekiko sentimenduak dituela esan arte.\nAbrosexualitatea: Jariakortasun sexualarekin islatzen da, erakarpen sexual eta sentimentala sexu ezberdineko edota sexu berdineko pertsona ezberdinetara aldatzen joatea da maiz.\nAutosexualitatea: Erakarpen sexual eta sentimentala norberarekiko.\nHeteromalgua: Erakarpen sexual eta sentimentala sexu berdinekiko eta kontrakoekiko. Batez ere kontrako sexuarekiko, maila baxuagoan sexu berdinarekiko.\nHomomalgua: Erakarpen sexual eta sentimentala sexu berdinekiko eta kontrakoekiko. Batez ere sexu berdinekoekiko, maila baxuagoan kontrako sexuarekiko.\nGinesexualitatea: Erakarpena emakumearekiko, baita gizon femininoekiko ere.\nAndrosexualitatea: Gizonekiko erakarpena, baita emakume maskulinoekiko ere.\nFreysexualitatea: Pertsona batetiko erakarpena gutxituz joatea zenbat eta gehiago atxiki pertsona horri.\nApothisexualitatea: Praktika sexualarekiko sentimendu ukakorra ezmorala dela pentsatzen duelako. Beste arrazoi batzuk ere existitu daitezke.\nGrisasexuala: Sexualitate eta asexualitatearen artean aurkitzen diren pertsonak.\nPolimaitasuna: Pertsona bat baino gehiagorekin harreman sexual eta sentimentalak mantentzea guztiak jakinaren gainean egonaz.


2017ko iraileko emarauna by emaraun - Issuu\nEUSKAL HERRIKO BILGUNE FEMINISTAREN BERRIPAPERA | IRAILA 2017\nASKATU MATAZA: Soraya GarcÃa\nPIKARAREN LEHENENGO KOLABORAZIOA\nema(H)itza â€œBorroka, bizi onez borborkaâ€? du izena 15. urteurrenaren baitan, urrian burutuko dugun azken ekimenak. Oraingoan, kolektiboetan osatze feminista prozesuak aztertu eta pentsatuko ditugu. Izan ere, urte hauetan zehar askotariko hausnarketak egin ditugu militantzia ereduaren, borroka bideen eta ondo bizitzearen inguruan; baina orain arte barrura begira landu dugunari kanpo proiekzioa eman nahi diogu udazkenean.\nGure gorputzen memoriak zauri, ondoez eta sintoma ugari biltzen ditu eta hauetan arreta jarri eta zauriak eta aurre bizipen ilunak (indarkeria egoerak, torturak, prekarietatea) leundu nahi ditugu elkarrekin. Hau horrela izanik, lan honetan diharduten elkarte desberdinak gonbidatuko ditugu. Etorri eta bizi onaren eltzea borborka jarriko dugu elkarrekin!\nUrriaren 10ean Gladys Enea parkeko aretoan, Donostian\ntxokoa Zarauzko eraso sexisten aurrean Mugimendu Feministak babes katea deitu zuen eta arrakasta handiko ekimena izan zen\nSan Ferminak hasi aurretik heteropatriarkatua desobeditzeari ekin zion Farrukas-ek, lagun pilo batez inguratuta eta autodefentsa feminista zipriztinduz\nGasteizen Transzeledontzia eguna ospatu zen eta argazkian ikus daiteke txosna feminista ondoan izan zuen armairu polita\nMediterraneoa, patera bat eta erresistentziari aurpegia jartzen dioten hiru emakume*\nire herria maite dut baina ezin naiz hemen geratu Apur bat aurreztu, mapa pare bat eta hegaldia begiratu eta listo! Erraza da mendebaldean jaio izan bazara, ihesaldia gatazka politiko batek bultzatuta ez bada, behintzat. Afrikatik bazatoz eta klase altuko familiakoa ez bazara, adibidez, aurreztea eta mapak begiratzeaz gain, guideman edo connection man bat bilatu behar duzu eta ausardiaz bete; bereziki, emakumea* bazara. Hala bada, oraindik ere arrazoi handiagoaz, zure gorputza eta bizitza arriskuan jarri behar dituzu eta. Benetan argi izan behar duzu hortaz, bidaia hori egin nahi duzula. Baina zaila izaten da askotan, nahi eta behar hitzen arteko aldea bereiztea... Bere jatorrizko herrialdean indarkeria eta bazterketa sexista basatia pairatzea, dute komunean Saharaz Hegoaldeko emakume migrante gehienek eta horregatik\negiten dute ospa. Hauek ez daukate errefuxiatu estatusik baina politika eskas batek eragindako gatazketatik ari dira ihesi, sistemikoa den bortizkeriatik hain zuzen ere. Horrela, indarkeriaren dimentsio guztiek zeharkatzen dituzte (bortizkeria estrukturala, pobrezia egoerari lotua; indarkeria sinboliko-kulturala, emakumeen diskriminazio eta desbalorizazioa eta indarkeria zuzena, han naturalki ikusten baita gizonezkoek emakumeak jipoitzea). Indarkeria mota guzti hauek, ez dira jatorrizko herrietan soilik emango, bidaian eta helmuga-herrialdeetara heltzean ere mantenduko baitira. Baina emakume hauen bizirauteko gaitasun eta teknikei esker idatz dezakegu hau gaurkoan, lerro hauek idazteko erabili dugun Bizirik nagoÂš izeneko txostenean jasotzen den bezala. Dokumentuan, besteak beste, hiru emakumeren testigantzak irakurri ahal izan ditugu, zeinetan euren bizitzako parte bat biltzen den eta baita bidaia honetan erabili\ndituzten estrategia batzuk ere, biktimizaziotik askoz haratago doan kontakizun eta analisi ezin interesgarriagoan. Horrela hasi zen dena... Beste asko bezala, bere aukera sexualarengatik zigortua eta jazarria zen Jeanne. Bere jatorrizko herrialdean, Kamerunen, lesbiana izateagatik bost urteko kartzela zigorra, lesbianismoa zuzentzeko bortxaketak, gaitzespen soziala edota harrikatzeak pairatzearen arriskua baitago. Clarak ez zuen maite ez zuen gizon batekin ezkondu nahi Bazekielako horrek zer karga suposatuko liokeen: etxeko lanak eta lan sexualak egin behar izatea, askatasuna eta osasunerako, formazio profesionalerako eta bestelako oinarrizko eskubideak galtzea... finean, norbaiten menpeko objektu bilakatzea. Sarak ezin zuen bere aitak, ama\n* Emakume kategoria erabiltzen jarraitzen dugu gure egungo errealitatean politikoki eragiteko oraindik baliagarria delakoan, nahiz eta sexu-genero sistemak markatzen duen binomioaz gaindi bizipen, ibilbide, ahalmen eta identitate anitzak ere bagaren (bollerak, transâ€Ś)\nreportaia erreportaia nola jipoitzen zuen ikustea jasan eta horri gehitu ohi zaizkion txirotasunak eragindako gabeziek bultzatu zuten bidaiari ekitera. Ez-ohiko erreferenteak formazioa erresistitzeko\nHala ere, denek eduki dute erresistentziarako abiapuntu komuna euren jatorrizko herrialdeetan zentratzen dena: Inguruko pertsonaren baten eragina, generoaren arauekin apurtzen zutenak edota horren zurruna ez den heziketa. Hezkuntza eta kulturari lotutako estrategia ere zinez baliagarri izan zaie. Izan ere, kasu askotan emakumeak oso gazte direla (hamar urte ingururekin) ezkontzera presionatuak edo behartuak izaten dira. Ikasten jarraitzeko aukera badute, ezkontza atzeratzeko estrategia bihurtzen da formazioa. Horrez gain, enplegu baterako sarbidea errazagoa edukiko dute edozein lekutan eta baita askeagoak izateko aukera ere.\nIndarkeriatik indarkeriaz jositako batean murgilduz\nMigranteak, merkantzia bailiran dira garraiatuak. Oro har eskubideen falta nabaria bada, emakumeen kasuan dena da gordinagoa. Bereziki izutzekoa da pairatu ohi duten indarkeria sexuala, bidaian aurki dezaketen edozein gizonezkoren partetik: Beste migranteetatik hasita, mafietatik pasa eta mugetako militar eta poliziarenganaino iritsita. Gainera, bidaia hauetan osasun bermerik ez dagoenez, emakume asko hiltzen dira erditze edo abortuetan. Erlijioa eta mutil-lagun faltsuak erresistitzeko Ezinezkoa dirudien arren,\ntestuinguru honetan ere badira emakumeek garatzen dituzten biziraupen- estrategiak: Bidaia planifikatzea zaila bada ere, garrantzitsua da maparen bat aurrean, bidaia pentsatzea gatazkatsuak diren zonaldeak edo gudan daudenak ekidinez. Beste aukera bat izaten mutil-lagun bidaiari, connection man edo guidemanen bat topatzea. Hau da, bidaian zehar lagunduko dituen â€œgizonezkoren batekin joanda, besteek ez dizute minik ematenâ€? azaltzen dute Jeanne eta Clarak. Tratu hauek diru truke egiten dira eta mutil-lagunaren kasuan, maiz, mesede sexual eta etxeko lanekin izaten dira ordainduak. Askotan aipatzen duten beste estrategia bat da elementu erlijiosoen erabilera. Beloa janztea adibidez, bortxatua eta erasotua ez izateko modu eraginkorra izaten da musulmanen aurrean. Beste taktika bat, erritualena da: â€œNik sukaldatutako jana jaten zuten hiru gizonek izugarrizko jipoia eman zidaten zor zidaten diru bat eskatu nielako eta denek ikusi baina inork ez zuen ezer esan, emakumea naizelako. O r d u a n , madarikazio bat botatzea erabaki nuen eta guztien aurrean, biluzik, esan nien: Nik gauza txarren bat egin badizuet, lu rralde honetatik ateratzean ez\ndut itsasoa zeharkatzea lortuko; kontrara, nik ez badut ezer txarrik egin eta eskatu dizuedan dirua eskatzea bidezkoa bada, zuek izango zarete itsasoak irentsiko dituenakâ€?. Clararen erabakia, kasu honetan, kontraboterea erabiltzea izan zen, Afrikan garrantzia handia daukan praktika erlijiosoa erabiliz.\nHau al zen paradisua? Emakume migrante zein errefuxiatuak lurralde berrira heltzen direnean prekarietatea, prostituzioa, klandestinitatea, ikusezintasuna, arrazismoa eta deportatuak edo kartzelaratuak izatearen arriskua dituzte beti atejoka. Horrez gain, emakumeek diruiturri berriak bilatzen dituzte lana biderkatuz edo miaketaekonomiak (lanen etengabeko bilaketak, enplegu batetik bestera jauzi eginez eta behinbehinekotasunezko lanaldi laburretan) praktikan jarriz. Hala, ez dute ez segurtasunik, ez\neportaia erreportaia jarraikortasunik, ezta eskubide sozial eta ekonomikoak asetzeko bermerik ere. Lan baldintza prekarioei, berriz, beste zailtasun bat gehitzen zaie: Kultura eta hizkuntza desberdina duen herrialde batera heltzeak, bakardadeak eta informazio faltak, zaurgarritasun egoeran jartzen ditu pertsona migranteak, lan mundura heltzea, bizileku bat bilatzea edota bere eskubideak ezagutzea bezalako oinarrizko ekintzak gauzatzea erabat murriztuz. Zaurgarritasun horretaz baliatzen dira, besteak beste, pertsonen trata gauzatzen duten mafiak, ekonomia neoliberalaren barneko merkatu beltzaren aterkipean: “Valentziara iristean, gizonak hau esan zidan: ‘Afrikan entzun duzun guztia gezurra da. Hemen ez duzu ez lantegi batean ez landan lan egingo. Kalean egingo duzu lan, beste neskek bezala” diosku Sarak.\nlagungarritzat, sostengu ekonomikoa edo entretenimendua, harremanatzeko aukera eta hazteko aukera izateaz gain, burua zerbaitean okupatuta egoteko giltza dira. “Gehiegi ez pentsatu eta gauean ondo lo egin ahal izateko” adierazten du Jeannek.\nOngi etorri, Clara; ongi etorri Jeanne; ongi etorri, Sara... Ongi etorriak denak! Bada, kontatzen dizkiguten errekurtso guztietan, klabea den elementu bat, komuna dena bide hau egiten duten emakumeengan: erresilientzia. Hau da, zailtasunak gainditzeko eta traumak eta gertakari larriak bizi arren etorkizunean proiektatzen\nMalkoei eutsi edo ordenagailuko teklatua inpotentziak jota apurtzeari amore ematearen erronka. Idaztea, kontatzea, partekatzea behar duena, egunen batean errealitate izateari utz diezaion. Baina emakume hauek, egoerarik gogorrenetan arazo dena aukera bihurtu eta erresistentzia estrategiatzat identifikatzeko eduki duten gaitasunak ematen digu aurrera jarraitzeko behar dugun indar eta itxaropena. Hala geratu zaizkigu, Clararen hitzak buruan iltzatuta: “Afrikako gertakari horietan pentsatzen dudanean, min horretan pentsatzen dudanean, gogorra da niretzat fisikoki eta mentalki. Gogorra da; baina, bizirik nago, ezta?”\nOsatzea, sareak eta aliantzak erresistitzeko “Egun horretan gertatu zitzaidanaz duela gutxi hitz egin dezaket; lehen ezin nuelako hitz bat bera ere esan. Laguntza psikologikoari esker orain gai naiz” Kontatzen du Jeannek. Zentzu honetan, bizitako guztia sendatzeko prozesuan denek azpimarratu dute laguntza psikologikoa, bizitakoa taldean konpartitu ahal izatea eta babes humanoa eta horretarako dauden baliabide sozialak, hasieran horietara jotzearen beldur badira ere. “Hasieratik sartzen digute beldurra erakunde eta eragileekin, bertako jendea poliziarekin harremanetan zegoela eta fidagarria ez dela esanez”. Sara Horrez gain, lana eta bestelako okupazioak aipatzen dituzte 6\nUztailaren 14-22 bitarte abiatu zen “Mugak zabalduz” karabana Melillaruntz, errefuxiatu eta migranteen egoera salatu eta ikusarazteko.\njarraitzeko garatzen dugun gaitasuna (Manciaux, Vanistendael, Lecomte eta Cyrulnik, 2001). Sara: “Une hartako zerbait zela, aldi batekoa zela pentsatzeak aurrera egiten laguntzen zidan. Ez naiz hemen betiko geratuko”. Gure arraza-pribiligioek askotan ikusten uzten ez diguten errealitate baten kontakizuna izan da hau.\nNarrazio eta irakurketa hauek “Bizirik nago Saharaz hegoaldeko Afrikatik etorritako emakumeen erresitentziakartografiak” txostenetik ateratakoak dira, Itziar Gandarias Goikoetxeak idatziak. “Nigeria eta Kamerungo emakumeak elkarrizketatu ditugu eta denbora osoan eduki dugu zaintza oso presente, elkarrizketatuen nahi eta beharrak errespetatu ditugularik” lasaitzen gaitu Itziarrek idatzian.\nirudia: Oihana Garmendia euskal preso politiko ohiak Bapaume-ko espetxean egonda marraztu zuen erretratua\naskatu mataza askatu mataza SORAYA GARCÍA: “BOTERETZE TRESNA IKARAGARRIA IZATEN ARI DA HAU” Soraya García ELA sindikatuko delegatua da Bizkaiko erresidentzien sektorean. Bere burua emakume langile, sindikalista eta feminista bezala definitzen du eta 250 eguneko grebari eutsiz, 2016ko martxotik darama bere kideekin batera Bizkaiko Erresidentzien borrokan. pertsona bat altxatzen lagundu eta garbitzeko eta hau arazo handia da, gaur egun zaintza bezala ulertzen delako nagusiei sendagaiak ematea, garbitzea eta elikatzea. Baina alderdi humanoa galdu da: beraiekin partxisean jolastea, hitz egitea... Baina erabiltzaileek eskatzen badute ere, enpresarientzat hori denbora galtzea da. Horrela, zaintzalanen ikuspegi erabat merkantilizatua lehenesten da, pertsonak zaintzearekin zerikusi gutxi daukana.\nein da egungo egoera eta zeintzuk dira zuen eskaera nagusiak? Arazoaren muina egoitzen pribatizazioan datza. Hamabost urtetan erresidentzia kopurua bikoiztu da eta diru publikoa erabiltzen hasi da zerbitzu hau Aldundiko inguru politikoko enpresei emateko; baina enpresa hauek etekin ekonomikoez soilik arduratzen dira eta ondorioz, egoitzetako langileon lanbaldintzak prekarioak dira; gure lan-baldintzak prekarioak direnez, ematen dugun arreta ere prekarioa da.\nKasu askotan, gure soldatak ez dira 1000 eurora ere iristen eta ratioena ere lotsagarria da: batez beste dozena bat pertsona dugu bakoitzak zaintzapean eta gauean bi pertsona egoten dira 130 erabiltzailerekin. Gainera, zazpi minutu esleitzen zaizkigu\nHonen aurrean gure aldarrikapenak oinarrizkoak dira, egoitza publikoetan bezala, gutxieneko 1200 euroko soldata, 35 orduko lan-jardunak eta ratioak berdintzea (langile bakoitzeko zaintzapeko pertsona kopurua) ez baitira 1998tik egokitu. Hiru eskaera hauei, jaiegunetako plus-arena ere gehitu beharko genieke. Gatazkari dagokionez berriz, blokeo egoeran gaudela esan genezake, ez baitago negoziazio mahairik ezta hurbilpenerako borondaterik ere. Sektore feminizatu batez arituko ez bagina eta langileak, batik bat emakumeak* izango ez balira, Diputazio eta patronalen erreakzioak berdinak izango lirateke? Zalantzarik gabe, ez. Gatazka hau denboran iraunkorra eta gogorragoa da gure emakume\nizaeragatik. Nire ustez hau ideia historiko batetik dator, emakumeok zaintza lanak egiten genituenaren ustean oinarritzen dena. Zaintzalanetatik negozioa egiten denean, ordea, eurak ulertzen dutena da, lan hori dohainik egin behar dugula, orain arte bezala. Beraien hitzetan oinarrituz, baldintzok onartu beharko genituzke jendarteari zor diogun zerbait delako, humanitateagatik eta bihotzez egin beharrekoa. Iraingarria da eta antzeko komentario eta jarrera erabat sexista eta baztertzaileak pairatzen ditugu etengabe, Diputazio eta enpresarien partetik. Beheragoko maila bateko langileak bagina bezala ikusten gaituzte. “Zuk hori kobratzen duzu, zure etxeko bigarren soldata delako; senarra da soldata nagusia eramaten duena etxera” esatera ere heldu ez zaizkit ba! Beste behin, patronalik garrantzitsuenetariko erresidentzia bateko zuzendariak hankartekoari eusten zion bitartean “hemendik aterako dira zuen soldatak” bota zidan. Zalantzarik gabe izugarrizko errespetu faltak dira, gure identitateari, generoari, erabat lotuta doazenak. Eta goiko ideiari lotuta, kriminalizazioa pairatzen duzuela esango zenuke? Saiatzen dira, bai. Esaterako, Gabonetan greba egiteagatik Unai Rementeriak (ahaldun nagusiak) krudelak ginela bota zuen eta etengabe ari dira antzerako mezu faltsuak botatzen. Adibidez, nagusiak txarto artatuak daudela esan\neta inspekzioekin mehatxatuz. Baina guk askotan g o n b i d a t u ditugu bai Unai Rementeria eta baita Isabel Robles ahaldunak ere, erresidentzia bat bisitatzera egun batez eta inoiz ez dute gonbitea onartu. Dena dela, benetan zail daukate bere diskurtsoa hedatzeko, erabiltzaile gehienek gurekin bat egiten dutelako; ulertzen dute egiten ari garena zerbitzua hobetzeko ere badela. Egia da beti dagoela bakartuago sentitzen denik, batez ere dependentzia handiagoa daukaten nagusiak. Baina ondo ulertzen dute eta batzuk gure protestetara ere animatzen dira. Zeintzuk dira zuen aliantzak borroka honetan, sindikatuekin, Mugimendu Feministarekin, beste sektore bateko langileriarekin...? Beste sindikatuekin ez daukagu aliantza sendorik baina maila sozialean gauza handiak lortu ditugu, adibidez, erresidentzietako familiekin, Pentsionistak Martxanekin, antolakunde eta eragile feminista desberdinekin. Alternatiba, Bildu edo Podemos bezalako talde politikoek ere lagundu digute batzuetan eta euskal jendartean ezagunak diren pertsona batzuk -Toti, Atxaga, Gari...- ere hurbildu ziren orain hile batzuk, Arriagan burutu genuen kanpaldira. Aliantza lana funtsezkoa da batez ere horren harroputza den patronala baldin\nBizkaiko Olimpia erresidentzian maiatzean egindako kontzertu klandestinoa. Argazkia: Laida Zabala\nbadaukazu albo batean eta Aldunditik gurekin biltzeko ezezkoa baduzu bestean. Gu erdi-erdian gaude: Diputazioak dio honen ardura enpresena dela eta patronalak esaten du Aldundiarena dela. Egoera honen aurrean argi geneukan arazoa ikusarazi behar genuela. Prozesu luzea eta nekagarria izaten ari da baina bide honetan inguratzen gaituzuenon babesari esker goaz aurrera. Sindikalgintzaren papera ere garrantzitsua izan da, erresistentzia kutxa bat edukitzea funtsezkoa izan baita gure kasuan, adibidez. Gainera, informatuago eta batuago egoten laguntzen du sindikatuak. Badakizu, kolektiboan dena da errazagoa. Zer esango zenioke Unai Rementeria eta bere tribuari? Gogoratuko nioke bera ere nagusituko dela inoiz, eta benetan espero dut ordurako hau konponduta egotea, baina bitartean esango nioke oso erraza dela txapa morea jarri eta emakumeon borroka goraipatzea baina borroka\nhori aurrean daukanean, hari kontra egitea ez dela oso koherentea. Helaraziko nioke berak eta bere taldeak ezarritako zerbitzu minimoek (%90ekoak egunean zehar eta %100koak gauean), horren oinarrizkoa den grebarako eskubidea urratzen dutela. Eta zuek, nola zaudete? Ez da erraza baina badakigu guk lortzen badugu emakume gehiagok esango diola bere buruari â€œnik ere egingo dutâ€?. Hala izan da historikoki gainera eta horrek ematen digu indarra. Egia da bide neketsua dela eta bajoi momentuak egoten direla baina boteretze tresna ikaragarria izaten ari da hau. Emakume askorengan egondako aldaketak ikusi ahal izan ditugu. Adibidez, bada emakume bat lehen, enpresariaren bulegora dardarka eta beldurrez sartzen zena baina burua altu eta harro doana orain. Protestetan ere bada emozioaz negar egin duenik ere... oso bide askatzailea da. 9\nAmodioa ondo egiteko Harritzekoa izango dela suposatzen dut. Nik, argitxoak dituzten zapatilak erabiltzen ditudala, Interneten nire intimitate guztiak kontatzen ditudala, ahalduntzeaz denboraz baino gehiago hitz egiten dudala, feminista koherentez inguratuta nagoela, ziurtasun gabezia dela uste dut hoberen definitzen nauena. Urtero, nire urteeguna heltzen denean, kandelei bakardadean putz egingo diedala pentsatze hutsez dar-dar egiten dut eta maitemintzen naizen bakoitzean istorio hori porrotik gordinenera kondenatuta dagoela pentsatzen dut. Urtebetetzearena iruditzen zait esanguratsuena, egia esan. Gestalt terapeuta batekin edukitako harremanak, Gesalt-a gorrotatzeko baino ez dit balio izan. Segurtasun faltari dagokionez, behintzat. Beste guztiari dagokionez, berak dibanean esertzearen beharrik gabe hazi arazi ninduen. Tira, nahaspilatzen naizela. Ni hona, ziurtasun ezaz eta polimaitasunaz hitz egitera etorri naiz; edo monogamia eta segurtasunaz, nahiago duzuena. Nire egungo kidearekin harreman irekia eraikitzen saiatzen ari naiz. Ikusten duzuenez, ez naiz polimaitasunaz ere ari, erlazio irekiaz baizik. Kakatuta nago. Zeloen beldur naiz, noski, baina batez ere, ezaugarritzen nauen segurtasun ezak erlazio osoa xurgatzea kezkatzen nau gehien. Galerari diodan beldurrak esku eta hanketatik lotua nauka. Ez da egia arazoaz kontziente izateagatik berau konpontzearengandik hurbilago zaudenik, konpai. Nire panorama begiratu eta bi aukera baino ez ditut ikusten (betiko lez, beste alde batetik): inkontzienteki eramaten utzi edo nire burua babestea, honek min handia emango duela baitakit. Orduan Vetusta Morlarengan pentsatzen dut eta baita bere â€œdejarse llevar suena demasiado bienâ€? (eramaten uzteak ondoegi jotzen du) abestiaren esaldian ere. Badakit, bestalde, maitasunak, bizitzak bezala, kontrolaezina den puntu bat dutela, asko politizatu eta arrazoitu dezakegun arren, agian zorionez, nire izanaren barrutietara, feminismoa inoiz helduko ez 10\nAndrea Momoitio denetara. Orduan etsipenez oroitzen ditut beste garai bateko maitasun eroak, beldurrik gabe bizi izan nituenak, baina... askotan sentitu izan naiz galtzaile handia. Beharbada apur babestearekin nahikoa izan zitekeen, baina monoemozionala naiz: zuria edo beltza, dena edo ezer ez. Gainera, nire burua babestearekin, oraindik amesten ditudan pelikuletako maitasunak ukatuko zaizkidala sentitzen dut. Nire kideari behar duen guztia ezin diodala eman argi daukat, baina, zintzoki?, gustatuko litzaidake. Baliteke, amodioan esperimentatzea soilik izatea posible gehiegi maite ez baduzu. Momentu honetan akordio zehatzetara heltzea da gakoa, baina denak iruditzen zaizkit eramaten uztearen ekintzarekin bateraezinak. Askatasunaren izenean, bere etxean sorpresaz agertzearen aukera galtzen dut, bizitzako giltzak ematearen ilusioa, aspertzen garenean errutina deitzen ditugun eguneroko keinu txikiak eta baldintzarik gabe norbaitekin kontatu ahal duzula jakiteak ematen dizkizun segurtasun eta bakea galtzen ditut. Libre izateagatik, lasaitasuna eta konfiantza galtzen ditudala sentitzen dut, askatasunaren izenean sakrifikatzen dut nire eromena eta galera guztietan, kontzesio guztietan bezala, ni-aren apur bat galtzen zait. Maitasunean horrenbeste pentsatzeak, maitasuna egiteari uztea eragitearen beldur naiz, gure emozioak politizatzeak analisirako kategoria bilakatzera eramatea, maitatzeko moduak ezartzea koherentziagatik, baina oraindik ere gehiago kezkatzen nau elkarrekin, zein harreman mota eduki nahi dugun ez pentsatzeak. Berak monogamoa ez den harreman eredu baten alde egiten du apustu eta nik beragatik egiten dut apustu. Erronka saihestezintzat jotzen dut eta sakonki desio dut ariketa honek hazten lagun nazan. Testu hau, bularra korapilatuta daukadala amaitzen dut, Brigitte Vasallo-k berak ere aska ezin lezakeen korapilo batekin.\nAlazne Intxauspe Elola _ EHNE Bizkaia eta La Via Campesinako kidea\nMundua aldatzeko mugimendua eraikitzen dugu Feminismoarekin eta Elikadura Burujabetzarekin\noan den uztailaren 16tik 24ra bitarte Derioko Seminario Zaharrean egon ginen bilduak La Via Campesina osatzen dugun erakunde eta mugimenduetako mundu osoko ordezkariak gure VII. Nazioarteko Biltzar Nagusia aurrera eramateko. Momentu historikoa izan da, lau urtean behin kontinentez aldatuz ospatzen baitu LVC-k bere Biltzar Nagusia, 1993. urtean Europan, Monsen (Belgika) lehenengoa ospatu zuenetik eta kontinente guztiak pasa ostean, berriz ere Europara itzuli da, gure lurretara oraingoan, Euskal Herrira. LVC, gure herriak osasuntsu elikatzeko elikagai osasuntsuak ekoizten ditugun mundu osoko baserritarrek, arrantzale artisauek, landa guneetako langileek, lurrik gabeek, herri indigenok,... osatzen dugu eta gure lurren, ondasun komunen, jakintzen, autonomiaren, duintasunaren, izaeraren,... defentsa da gure helburu nagusienetako bat. Gazteei eta emakumeei paper estrategikoa aitortzen die gure mugimenduak eguneroko lan produktiboan eta baita ordezkaritza esparruetan ere, barne arauaren arabera, erabaki guneetako ordezkaritzan, gutxienez %50ak emakumezkoa izan behar baitu eta hirutik batek gaztea. Biltzar Nagusi honen baitan, LVCko emakumeon V. Asanblada izan da eta bertan bildutako mundu osoko emakumeok aitortu dugu ikusten direla aurrerapen ideologiko, politiko eta legislatiboak eta egunero lanean tinko jarraitu behar dugula aurrerapen\nhoriek naturaltasunez txerta daitezen; izan ere, beti ez baitira gure erakunde eta inguruetako egunerokotasunean islatzen. â€œNahikoa da, emakumeenganako indarkeriarik ezâ€? gure kanpaina oso garrantzitsua izan da landa guneetako emakumeok jasaten dugun era askotariko indarkeria ikustarazteko eta gure erakundeen sentsibilizazioan aurrerapausuak ematen joateko. Behar beharrezkoa dugu orain LVC osatzen dugun pertsona guztiok gure erantzunkizuna hartzea errealitatea aldatzeko pausu sendoak emateko. Gure baserritar izaeratik sortzen den feminismoa eraikitzen ari gara, gure erakundeak elikatzeko eta bestelako mundu baten eraikuntzan oinarri izateko. Mahai gainean jartzen dugun feminismoak gure dibertsitate kulturala aitortzen du eta kontziente da, herri, herrialde eta erregio bakoitzean bizi ditugun baldintzak ezberdinak direnaz. Gure autonomiaren eta gizarte aldaketaren alde borrokan eta baserritar ereduko nekazaritza eta elikadura burujabetzaren defentsan, munduko txoko ezberdinetako emakumeok egunerokotasunean daramatzagun borroketatik eraikitzen dugu, hortik eraiki nahi baititugu berdintasunean, errespetuan, lankidetzan eta elkaraitortzan oinarritutako genero erlazio berriak. Mundua aldatzea dugu helburu gure herriak elikatuz eta mugimendua eraikiz. 11\n- “Bilgune Feminista Kontari” buletina, hamabostaldiro jaso nahi duzu? Albisteak, irudiak, bideoak, Agenda Feminista, hausnarketa feministak... ikusi ahal izateko lotura desberdinak edukiko dituzu, labur-labur begiratu eta gehien interesatzen zaizkizunak kontsultatu ahal izateko. Buletina zure e-postan jasoko duzu (mailchimp izeneko zerbitzua erabilita) - Bai interesgarria! Eta... zer egin behar dut, ba? Oso erraza da, bi aukera dituzu, zure izena eta e-posta adierazita, “kontaria jaso nahi dut” edo antzeko mezua komunikazioa@bilgunefeminista.eus helbidera idatzi, edo... gure webguneko orri nagusiko “Berriak” atala sakatuta ( http://bilgunefeminista.eus/eu/Berriak ), eskuma aldean agertzen den zutabe grisean agertzen diren datuak bete.\nAdi! Oso ohikoa izaten da mezuok SPAM, mezu baztergarriak edo antzeko karpetetara ailegatzea! Ez ahaztu behin izena emanda, bertan begiratzea!\n2017ko iraileko emarauna\n- Herrien txokoa: Uda Feminista iruditan - Erreportaia: Mediterraneoa, patera bat eta erresistentziari aurpegia jartzen dioten hiru emakume*...


Jubilazio adina | Iritzia | Berria\nNork ez du kontsultatu zenbat falta zaion erretiroa hartzeko, nork ez du une horrekin fantaseatu eta, inflazioa inflazio, zenbat diru geldituko zaion kalkulatu? Aitortu behar dut nik egin dudala, lan ibilbidearen erdira iristeko bide luzea gelditzen bazait ere; luzeagoa, aurreko gobernuek erretiro epea urrutiratzeko hartutako neurriak abian jarri dituztenetik eta oraingoek ere oraindik harago eraman nahi duten neurrian.\nNeurri batean amorratzen nau erretiroa ahal balu inoiz hartu nahi ez lukeela esanez ateratzen den jendeak. Neke fisikorik gabeko lanak izaten dituzte; ni talde horretakoa banaiz ere, iruditzen zait langileen arteko halako elkartasun bat hausten dutela, beren pribilegioari entzungor. Gizarte segurantzako ministro espainiarrak larunbatean iradokitakoak errazten dituzte: Jose Luis Escrivak esan du «kultur aldaketa bat» behar dela (kultura hitzak hor zer egitekorik duen ez dut ulertu) jubilazioa 75 urtera arte luzatzeko. Gero etorriko dira ñabardurak. Adin horretan, hasieran, bakarrik hala nahi edo ahal dutenak. Baina ziur egon gero beste guztiok datozela.\nErretiroa heriotzaren atariko laburra izateko asmatu zen. Hala izaten jarraitzea ez da kultur aldaketarik, kontrakoa baizik.


Juan Inazio Begiristain - Biografiak - BDB. Bertsolaritzaren datu-basea\nJuan Inazio Begiristain\nBegiristain Barandiaran, Juan Inazio\n1953\tAia (auzoa)\t+ Aia (auzoa) < Ataun < Goierri < Gipuzkoa < Euskal Herria\n2002\tAia (auzoa)\t+ Aia (auzoa) < Ataun < Goierri < Gipuzkoa < Euskal Herria\nJuan Inazio Bigiristain Ataungo Aia auzoko Iberondo baserrian jaio zen 1953ko abenduaren 1ean. Sei senidetatik zaharrena zen. Iberondo baserria 600 metrora dago, baina askoz ere gorago, Aralarren, igarotzen zituen Juan Inazio artzainak udako hilabeteak.\nAita eta osaba zituen bertsozaleak etxean eta irratia lagun zuela ikasi omen zuen bertsotan. Dozena bat urterekin kantatu zuen autobusean, Hondarribira bidean, Lekuona apaizak zirikatuta, bere lehen bertsoa eta oso gazterik hasi zen koplari ere. Lagun artean eta txapelketatan hartu zuen parte. Hala, hogeita lau urte zituela, Gabiriako Osinalde saria irabazi zuen, eta Artxanberri nahiz Xenpelar sarietan finalista izan zen. Txapelketa Nagusian eta Gipuzkoakoan ere hartu zuen parte, eta txapelketei dagokienez, azkenekoz 1999ko Herri Arteko Txapelketan kantatu zuen, Goierriko Taldearekin.\nBertsozale askok Victoria Eugenian 90eko hamarkadan egin ziren bertsoleri egunetan ezagutu zuten Begiristain, Goierriko Taldeak egiten zituen umorezko show haietan, hain zuzen ere. Juan Inaziok, edozein pertsonaia egiten zuela ere, barre eginarazteko dohain ikaragarria zuen.\nHonela deskribatu zuen Mikel Mendizabalek Juan Inazio Begiristain: "Oso leiala zen, adiskidetasuna esitmatzen zekiena. Ahots ederra zuen eta etorria ere bai. Bertsolari joria zen, erraz hasi eta errazago segitze nzuena, eta ustekabeko handiak ematen zituena".\nIturria: "Juan Inazio Begiristain oroituz. 2002ko azaroaren 8a"\nGabirian, 1973an, Osinalde sarian.


Abartzuza - Wikipedia, entziklopedia askea.\nAbartzuza ([aβaɾts̻us̻a]) Nafarroako mendebaldean dagoen udalerria da. Lizarrako merindadeko herri honek 556 biztanle zituzten 2014. urtean. Nafarroako hiriburutik 38 kilometrora dago.\nJosé María Ros (Elkea)\n42°43′35″N 2°01′21″W / 42.7264°N 2.0225°W / 42.7264; -2.022542°43′35″N 2°01′21″W / 42.7264°N 2.0225°W / 42.7264; -2.0225\n39,73 km (Iruñetik)\n538 (2021: −6)\n% 7,88 (2013)\n% 11,50 (2018: %4,95)\n6 Jaiak eta ospakizunak\n8 Abartzuzar ezagunak\nHerria Nafarroa mendebaldean dago Lizarrako merindadearen iparraldean. Behin Lizarrara helduta N-120 errepidea Lizarragako mendateranzko norabidean hartuta ailegatzen da herrira.\nAbartzuzak Urbasako mendilerroa eta Ameskoabarrenekin egiten du muga iparraldean, Deierrirekin ekialde eta hegoaldean, eta Allinekin mendebaldean.\nAbartzuzako sorrera, XI. mendean izan zen, hala ere, 1198an herri hau, Antso Azkarra Nafarroako erregearena izan zen. Garai horretan erregeak, Abartzuzako eliza, Iruñari eman zion eta horren truke, guda garaian bizilagunak deitzeko eskubidea zuen.\nIrantzu monasterioa, zistertar estiloan eraiki zen, badirudi aurretik benediktinar komunitate bat egon zela. Abartzuzako herritarrek, zaharberritu zuten eta Artaxoa eta Arteagako jauregietako ondasunekin konpondu zen. XIII. mendean, errege eta nobleek emandako diruari esker, monasterioak ondasun eta jabetza ugari lortu zituen Nafarroako erreinuan. XV. mendearen erdialdera, Nafarroako guda zibilaren eraginak jasan zituen eta ondorioz, jabetza ugari galdu zituen.\nXVI. mendeko eraikuntzak dira ugarienak beraz, noble asko egon zirela pentsatu daiteke.Andra Mariaren Jasokundearen eliz-parrokia, 1522an eraiki zen, gotiko-errenazimendu garaian, Erdi Aroko eraikuntzaren murru zaharrak aprobetxatuz. Santa Barbara baseliza, 1500 urtean eraikia, zaharrenetarikoa, Gotiko estiloan eraiki zen.\n1851 urterarte, administratiboki, Deierri bailararen barne zegoen baina garai horretan eta erreforma administratibo liberalen ondorioz, independente bilakatu zen. Garai horretan udalerriko gobernua, biztanleen etxeak eta banandu ondoren, udalerri bilakatu zen eta berezko arauak izan zituen.\n2008ko erroldaren arabera, Espainiaz kanpoko 41 etorkin bizi ziren herrian, biztanleriaren %7,08 (Nafarroako batezbestekoaren azpitik).\n2007an ez zen udal hauteskunderik izan Abartzuzan, ez zelako inongo talderik aurkeztu. Agrupacion Independiente de Abárzuza herri ekimeneko Arturo San Martín Morrásek alkate izaten jarraitu zuen.\n2011n bi zerrenda aurkeztu ziren. Elkeak 249 boto eskuratu zituen (6 zinegotzi) eta Independientes por Abárzuza delakoak 52 (1). Leheneko José María Ros Antona izendatu zuten alkate.\n2003-2007 Arturo San Martín Morrás Indep.\n2007-2011 Arturo San Martín Morrás Indep.\n2011- José María Ros Antona Elkea\nAbartzuzako antzinako udaletxea Foruen plazan egon zen, eta eraikin berria XX. mendearen hasieran altxatu zuten. Udaleko idazkaria Goñerri, Jaitz eta Deierriko idazkari ere bada. Udalak alkatea eta sei zinegotzi dauzka.\nHELBIDEA: Plaza Nagusia z/g\nAbartzuzako jaiak abuztuaren 13tik abuztuaren 19ra ospatzen dira. Jaien azken egunean herri bazkari bat antolatzen da Irantzuko monasterioaren inguruetan, herritarrek bazkari horri "Abadejada" deitzen diote.\nIrantzuko monasterioa nabarmentzekoa da, herriko kanpoaldean eta izen bereko auzoan kokatua.\nIñigo Pascual (1976), pilotaria.\nJosé Miguel Etxabarri (?), txirrindulari ohia, eta Banesto txirrindularitza taldeko zuzendari izandakoa.\nHerriaz gain Anderatz eta Irantzu guneak ere daude udalerri honetan; hori dela-eta 1842. urtera arte herriaren izen ofiziala Abarzuza y Anderaz izan zen.\n↑ «Abartzuza» Abartzuzako Udala (Noiz kontsultatua: 2020-07-08).\nAbartzuzako argazkiak lasonet.com webgunean.\n(Gaztelaniaz) Abartzuzari buruzko informazioa Nafarroako Gobernuaren webgunean.\nSan Sebastian kalearen ikuspegia Google Street View-n.\nLiburuak: Euskal Herriko bidaia-gida/Herriz herri/Abartzuza\nAzken aldaketa 12 otsaila 2021(e)an, 21:21(e)tan\nOrriaren azken aldaketa: 12 otsaila 2021, 21:21.